b'\n_START_ARTICLE_\nAlgoritmas\n_START_SECTION_\nPanaudojimas\n_START_PARAGRAPH_\nDa\xc5\xbeniausiai algoritmo s\xc4\x85voka naudojama informatikoje u\xc5\xbera\xc5\xa1ant kompiuterines programas. Tokiu atveju algoritm\xc5\xb3 u\xc5\xbera\xc5\xa1ymui naudojami \xc4\xafvair\xc5\xabs susitarimai\xc2\xa0\xe2\x80\x93 programavimo kalbos. Da\xc5\xbeniausiai mokymosi tikslams naudojama Pascal programavimo kalba arba pseudokalba, kai norime algoritm\xc4\x85 publikuoti vie\xc5\xa1ai.\n_START_SECTION_\nAlgoritmas kasdieniniame gyvenime\n_START_PARAGRAPH_\nGyvenime da\xc5\xbenai susiduriame su algoritmo sinonimais: instrukcijomis, nurodymais ir taisykl\xc4\x97mis, kuri\xc5\xb3 ne\xc5\xbeinodami negal\xc4\x97tume atlikti tam tikr\xc5\xb3 veiksm\xc5\xb3. Ta\xc4\x8diau kartais \xc5\xa1ie apra\xc5\xa1ymai stokoja tikslumo. Taigi bendrai algoritm\xc4\x85 b\xc5\xabt\xc5\xb3 galima apib\xc5\xabdinti kaip tiksli\xc5\xb3 nurodym\xc5\xb3 sek\xc4\x85 tam, kas tur\xc4\x97s atlikti konkre\xc4\x8di\xc4\x85 u\xc5\xbeduot\xc4\xaf. Daugel\xc4\xaf kasdienin\xc4\x97s veiklos rezultat\xc5\xb3 pasiekiame net nesusim\xc4\x85stydami, kad vykdome tam tikr\xc4\x85 algoritm\xc4\x85 (sinonimai psichologijoje: \xc4\xafprotis, \xc4\xafg\xc5\xabdis, \xc4\xafgimtas ar \xc4\xafgytas refleksas). Jie mums reikalingi: i\xc5\xa1gyventi (savisaugai), prisitaikyti (adaptacijai), reikiamai vietovei pasiekti, prietaisams \xc4\xafjungti, i\xc5\xa1jungti bei naudoti, pirmajai pagalbai suteikti, maistui pagal recept\xc4\x85 gaminti, matematiniams u\xc5\xbedaviniams spr\xc4\x99sti ir pan. Pagaliau, m\xc5\xabs\xc5\xb3 vis\xc4\x85 dien\xc4\x85 (\xc4\xafvardinus jos tikslus) galima b\xc5\xabt\xc5\xb3 pavadinti algoritmu, nes ji turi savo dienotvark\xc4\x99, t. y. veiksm\xc5\xb3 atlikimo tvark\xc4\x85. Kartais sukeitus algoritmo veiksmus rezultatas nepakinta. Ta\xc4\x8diau vykdant kai kuriuos algoritmus veiksm\xc5\xb3 sukeitimas gali sugriauti vis\xc4\x85 tolimesn\xc4\x99 algoritmo eig\xc4\x85.'